Sien jy hoe skoon is die wol teen die vel? So is dit met mense ook. Wanneer die vuil aanpak, keer die wol se vetlagie dat dit deurdring tot teen die vel. God se planne vir ons lewe is nog altyd daar, al dwaal ons af. ‘n Skaap wat swaar gelaai is van die wol is nie gesond nie en sukkel om gewig op te tel. ‘n Geskeerde skapie word mooi rond en gesond.
Die oprit by die stortingsterrein is plus minus 4 tot 4.5M hoog. Bo gekom, sukkel die manne om die sleepwa los te haak. Ek klim uit, gaan staan agter op die sleepwa om ekstra gewig op die agterkant te plaas om die afhaak te vergemaklik.
Die manne ruk en pluk en uiteindelik is hulle klaar. Ekself aanvaar die sleepwa is agehaak en dat hulle die sleepwa na die kant beweeg om die vullis af te gooi.